**Til** *Stasforvalteren i (Sett inn navnet på Fylket du bor i)*

**Fra** *(sett inn navnet ditt)*

**Ansvarlig Barneverntjeneste** *(sett inn navn på barneverntjenesten som har ansvaret for deg)*

**Klage på Etterverntiltak**

Klager med dette på mangler i etterverntiltak etter fylte 18 år.

Det er mangler i barneverntjenestens oppfølging av meg og ivaretakelse av mine rettigheter etter barnevernloven §§ 1-3, 3-6 og 8-5

Jeg mener at barneverntjenesten ikke oppfyller kravet om å følge meg opp på en god nok måte etter fylte 18 år.

Dette får jeg av barnevernet i dag:

*Skriv inn det du vet om hva du får*

Dette er hva jeg ønsker av hjelpetiltak fra barnevernet:

*Skriv inn dine ønsker*

Håper med dette at min klage kan tas til følge. Jeg kan nåes på e-post … eller telefon ….

Hilsen

*Ditt Navn*

*Vedlegg: Legg ved eventuelle vedtak eller aktuelle brev fra barneverntjenesten*

*Lovteksten*

**§ 1-3.*Barnets beste***

Ved handlinger og avgjørelser som berører barn, skal barnets beste være et grunnleggende hensyn. Barnevernets tiltak skal være til barnets beste. Hva som er til barnets beste må avgjøres etter en konkret vurdering. Barnets mening er et sentralt moment i vurderingen av barnets beste

**§ 1-4.*Barnets rett til medvirkning***

Et barn som er i stand til å danne seg egne meninger, har rett til å medvirke i alle forhold som vedrører barnet etter denne loven. Barn har rett til å uttale seg til barnevernet uavhengig av foreldrenes samtykke, og uten at foreldrene informeres om samtalen på forhånd. Barnet skal få tilstrekkelig og tilpasset informasjon og har rett til fritt å gi uttrykk for sine meninger. Barnet skal bli lyttet til, og barnets meninger skal vektlegges i samsvar med barnets alder og modenhet.

Barn skal informeres om hva opplysninger fra barnet kan brukes til og hvem som kan få innsyn i disse opplysningene. Barnet har rett til å uttale seg før det bestemmes at opplysningene skal deles, og barnets syn skal tillegges vekt i samsvar med dets alder og modenhet.

Et barn kan i møter med barnevernet gis anledning til å ha med seg en person som barnet har særlig tillit til. Tillitspersonen kan pålegges taushetsplikt.

Departementet kan gi forskrift om medvirkning og om tillitspersonens oppgaver og funksjon

**§ 3-6.*Hjelpetiltak til ungdom over 18 år***

Tiltak som er iverksatt før en ungdom har fylt 18 år, skal videreføres eller erstattes av andre tiltak når ungdommen samtykker og har behov for hjelp eller støtte fra barnevernstjenesten til en god overgang til voksenlivet. Tiltak kan iverksettes selv om ungdommen har vært uten tiltak en periode.

I god tid før ungdommen fyller 18 år, skal barnevernstjenesten ta kontakt med ungdommen for å vurdere om tiltak skal videreføres eller erstattes av andre tiltak. Avgjørelse om at tiltak skal videreføres, erstattes eller opphøre, er enkeltvedtak.

Tiltak kan iverksettes frem til ungdommen fyller 25 år

**§ 8-5.*Oppfølging etter vedtak om hjelpetiltak til ungdom over 18 år***

Barnevernstjenesten skal følge med på hvordan det går med ungdom som mottar hjelpetiltak etter at de har fylt 18 år. Barnevernstjenesten skal systematisk og regelmessig vurdere om hjelpen fungerer etter hensikten, om det er behov for nye tiltak, eller om tiltaket bør opphøre. Dersom ungdommen ønsker det, skal barnevernstjenesten som en del av oppfølgingen formidle kontakt med øvrige hjelpeinstanser.

Barnevernstjenesten skal utarbeide en plan for tiltakene og oppfølgingen av ungdom som mottar hjelpetiltak etter fylte 18 år. Planen skal beskrive hva som er målet med hjelpetiltakene, innholdet i tiltakene, og hvor lenge tiltakene er ment å vare. Planen skal endres dersom ungdommens behov tilsier det

***Eksempel 1 på Klage***

**Til**

*Stasforvalteren i Trøndelag*

**Fra**

*Eirik Olsen*

**Ansvarlig Barneverntjeneste**

*Orkland Barneverntjeneste*

**Klage på Etterverntiltak**

Klager med dette på mangler i etterverntiltak etter fylte 18 år.

Det er mangler i barneverntjenestens oppfølging av meg og ivaretakelse av mine rettigheter etter barnevernloven §§ 1-3, 1-4, 3-6 og 8-5

Jeg mener at barneverntjenesten ikke oppfyller kravet om å følge meg opp på en god nok måte etter fylte 18 år.

Dette får jeg av barnevernet i dag:

*Jeg får fortsatt bo hos fosterforeldrene mine Anja og Kåre.*

*Barnevernet sluttet å dekke utgifter på meg til mine fosterforeldre, når jeg fylte 18 år. Barnevernet sier at jeg må betale for meg selv, og mine utgifter i fosterhjemmet siden jeg har fått lærlingeplass. Dette synes jeg er urimelig. Jeg trenger å bruke de pengene for å skaffe meg sertifikat til bil.*

*Jeg får ikke oppfylt det kravet jeg har på en god overgangen til voksenlivet.*

*De har heller ikke spurt meg om hva jeg mener om dette før de bestemte seg.*

Dette er hva jeg ønsker av hjelpetiltak fra barnevernet:

*Jeg ønsker å fortsatt kunne bo i fosterhjemmet og fortsatt motta min lærlingelønn.*

Håper med dette at min klage kan tas til følge jeg kan nås på telefon … .. … eller e-post

Hilsen

*Eirik Olsen*

*Vedlegg: Vedtak om hjelpetiltak etter fylte 18 år fra barneverntjenesten*

***Eksempel 2 Klagemal Ettervern***

*Fra Fosterforeldre*

**Til**

*Stasforvalteren i Trøndelag*

**Fra**

*Anja og Kåre Hansen, Fosterforeldre for Eirik Olsen*

**Ansvarlig Barneverntjeneste**

*Orkland Barneverntjeneste*

**Klage på mangelfullt Etterverntiltak**

Klager med dette på mangler i etterverntiltak etter fylte 18 år for vårt fosterbarn, og barnevernets håndtering av fosterbarnet og oss som fosterforeldre.

Det er mangler i barneverntjenestens oppfølging av Eirik og ivaretakelse av hans rettigheter etter barnevernloven §§ 1-3, 1-4, 3-6 og 8-5

Vi mener at barneverntjenesten ikke oppfyller kravet om å følge Eirik på en god nok måte etter fylte 18 år.

Dette er situasjonen:

Barnevernet har ikke snakket med Eirik om tiltak etter 18 år. Vi som fosterforeldre fikk varsel om oppsigelse fra barneverntjenesten som fosterforeldre, etter dette måtte på vegne av Eirik mase oss til at vi fortsatt skulle være fosterforeldre for han og få grunnstøtten som fosterforeldre, etter noe om og men fikk vi dette, men de kutter utgiftsdekningen, med den begrunnelse at det er å forvente at Eirik skal betale for dette selv med sin lærlingelønn på 3000,- pr måned. Dette mener vi er urimelig, da vi sammen med han har laget en spareplan slik at han skal kunne ta sertifikatet som han trenger i videre jobb. Utgiftene ved å ha 18åring i hus blir ikke mindre.

Vi klager på barneverntjenestens håndtering av saken og at de ikke har fulgt lovens krav om medvirkning av barnet og planlegging tiltak i god tid før 18 årsdagen.

Vi ber med dette om at statsforvalter gjennomfører tilsyn i saken og ser på barnevernets håndtering etter gjeldende log og forskrift

Egen klage fra Eirik følger

Håper med dette at vår klage kan tas til følge jeg kan nås på telefon … .. … eller e-post

Hilsen

*Anja og Kåre Hansen*

*Vedlegg:*

*1. Vedtak om hjelpetiltak etter fylte 18 år fra barneverntjenesten*

*2. Oppsigelse av fosterhjemsavtale*